Αίτηση Θεραπείας
Του/της …………………………………………………………..
Ενώπιον
[Α] Του Τριμελούς Ειδικού Υπηρεσιακού Συμβουλίου αρμόδιου για :  [α] τα Πανεπιστήμια της χώρας και [β] τα Τεχνολογικά Εκπαιδευτικά Ιδρύματα της χώρας, όπως αυτό συστήθηκε με την υπ’ αριθμόν 129808/Β2/16-09-2013 (ΦΕΚ Β’ 2337/20-09-2013) απόφαση του Υπουργού Παιδείας και Θρησκευμάτων και τροποποιήθηκε με τις (α) υπ’ αριθμ. 135189/Β2/23-09-2013 (ΦΕΚ Β’ 2387/25-09-2013), (β) 138912/Β2/30-9-2013 (ΦΕΚ Β’ 2440/30-9-2013) (γ) 174127/Β2/15-11-2013 (ΦΕΚ Β’  2894/15-11-2013)  αποφάσεις του ίδιου Υπουργού καθώς και με την υπ’ αριθμόν 139555/Β2/30-9-2013 (ΑΔΑ: ΒΛΕΖ9-3Α1) απόφαση Ορισμού Μελών του Τριμελούς Ειδικού Υπηρεσιακού Συμβουλίου για τα Πανεπιστήμια και τα Τεχνολογικά Εκπαιδευτικά Ιδρύματα της χώρας κατ’  εφαρμογή των διατάξεων του άρθρου 90 του Ν.4172/2013, όπως αυτή τροποποιήθηκε με την υπ’ αριθμόν 174135/Β2/15-11-2013 (ΑΔΑ: ΒΛ1Λ9-ΨΨΝ) απόφαση του ίδιου Υπουργού. 
[Β] Του Ανώτατου Συμβουλίου Επιλογής Προσωπικού (ΑΣΕΠ).

    Με την παρούσα μου, ενίσταμαι και υποβάλλω αντιρρήσεις , κατά του προσωρινού πίνακα κατάταξης υπαλλήλων κατά φθίνουσα σειρά βαθμολογίας, ανά κατηγορία, κλάδο ή/και ειδικότητα, βάσει των ψηφιακών πινάκων συνδρομής κριτηρίων, και ειδικότερα του πίνακα που αφορά το προσωπικό του εδρεύοντος στο Ρέθυμνο, Νομικού Προσώπου Δημοσίου Δικαίου, Ανωτάτου Εκπαιδευτικού Ιδρύματος με την επωνυμία «Πανεπιστήμιο Κρήτης», και προσδιορίζεται με τα στοιχεία ………………………… (τίθεται ο αριθμός του πίνακα) , όσον αφορά την κατάταξή μου στη ……………………. (τίθεται η θέση του υπαλλήλου) θέση του πίνακα αυτού ,  ως και κάθε άλλης συναφούς πράξης ή παράλειψης της Διοικήσεως ζητώ δε την ακύρωση, του εννόμου συμφέροντός μου όντος προδήλου, για τους κατωτέρω νόμιμους, βάσιμους και αληθείς λόγους και για τους άλλους που τυχόν θα προσθέσω στο μέλλον, επιφυλασσόμεν….. ρητά παντός περαιτέρω νομίμου δικαιώματός μου.
[α]  Ιστορικό : 
[ i ] Στις 18 Νοεμβρίου 2013 εκδόθηκε το με ίδια ημερομηνία δελτίο τύπου του Ανωτάτου Συμβουλίου Επιλογής Προσωπικού (Α.Σ.Ε.Π.) το οποίο επί λέξει  αναφέρει τα εξής : «Στο πλαίσιο της διαδικασίας επιλογής του προσωπικού που θα τεθεί σε καθεστώς διαθεσιμότητας, το ΑΣΕΠ ανακοινώνει ότι κατ΄ εφαρμογή της υπ’ αρ. ΔΙΠΙΔΔ/Β.2/2/οικ.21634/7.8.2013 Απόφασης του Υπουργού Διοικητικής Μεταρρύθμισης & Ηλεκτρονικής Διακυβέρνησης (Β΄1914) όπως ισχύει, κατήρτισε προσωρινούς πίνακες κατάταξης υπαλλήλων κατά φθίνουσα σειρά βαθμολογίας, ανά κατηγορία, κλάδο ή/και ειδικότητα, βάσει των ψηφιακών πινάκων συνδρομής κριτηρίων που απέστειλε η Διεύθυνση Διοικητικού του Υπουργείου Παιδείας και Θρησκευμάτων για το Εθνικό και Καποδιστριακό Πανεπιστήμιο Αθηνών, το Εθνικό Μετσόβιο Πολυτεχνείο, το Αριστοτέλειο Πανεπιστήμιο Θεσσαλονίκης, το Πανεπιστήμιο Πατρών, το Πανεπιστήμιο Κρήτης και το Πανεπιστήμιο Θεσσαλίας. Τονίζεται ότι η μοριοδότηση των προσόντων των υπαλλήλων και η κατάρτιση των σχετικών βαθμολογικών πινάκων κατάταξης βασίζεται αποκλειστικά στα στοιχεία όπως ακριβώς απεστάλησαν από την αρμόδια Διεύθυνση Διοικητικού του εν λόγω Υπουργείου.
Για λόγους διαφάνειας της διαδικασίας επιλογής του προσωπικού που θα τεθεί σε καθεστώς διαθεσιμότητας και προκειμένου να καταστεί δυνατός ο έλεγχος περί ορθής μοριοδότησης των προσόντων των υπαλλήλων βάσει των υποβληθέντων πινάκων με τα κριτήρια αξιολόγησης, οι προσωρινοί πίνακες κατάταξης αναρτήθηκαν στην ιστοσελίδα του ΑΣΕΠ. Οι πίνακες αυτοί, όπως προβλέπεται, διαβιβάστηκαν για τις περαιτέρω ενέργειες στο οικείο Τριμελές Ειδικό Υπηρεσιακό Συμβούλιο το οποίο είναι αρμόδιο για την έκδοση των τελικών πινάκων.»
[ii] Μετά τη δημοσίευση της υπ’ αριθμόν ΔΙΠΙΔΔ/Β.2/Δ/33/οικ.27653/ 11.10.2013 (ΦΕΚ 2560/Β/11.10.2013) απόφασης του Υπουργού Διοικητικής Μεταρρύθμισης και Ηλεκτρονικής Διακυβέρνησης, Το Τμήμα Γ’ Διοικητικού Προσωπικού της Διεύθυνσης Προσωπικού Ανωτάτης Πανεπιστημιακής Εκπαίδευσης του Υπουργείου Παιδείας & Θρησκευμάτων, προέβη στην έκδοση της από 15-10-2013 πρόσκλησης (150628 /Β2 ΕΠΕΙΓΟΝ), σύμφωνα με την οποία κλήθηκα να απογραφώ στο ειδικό πληροφοριακό σύστημα που παρέχει το Υπουργείο Παιδείας και Θρησκευμάτων και να αποστείλω όλα τα σχετικά δικαιολογητικά μέσα σε αποκλειστική προθεσμία πέντε (5) ημερών, ήτοι μέχρι την Τρίτη 22 Οκτωβρίου 2013. Στις ……………… υπέβαλα την υπ' αριθμ. πρωτ. …………………… (τίθεται ο αριθμός της δήλωσης) δήλωση απογραφής μου.
[iii]   Κατά την ίδια ημερομηνία (στις 15.10.2013), δημοσιεύθηκε η υπ’ αριθμόν 150539/Β2/15.10.2013 (ΦΕΚ Β΄2601/15.10.2013) Κοινή Υπουργική Απόφαση των Υπουργών Παιδείας και Θρησκευμάτων και Διοικητικής Μεταρρύθμισης και Ηλεκτρονικής Διακυβέρνησης με την οποία τροποποιήθηκε η υπ’ αριθμόν 135211/Β2/23.9.2013 (ΦΕΚ Β’ 2384/24.9.2013) όμοιου περιεχομένου κοινή υπουργική απόφαση. Μετά τη δημοσίευση της απόφασης αυτής, αρχόταν  νέα δεκαπενθήμερη προθεσμία για τη σύνταξη των πινάκων συνδρομής κριτηρίων από τις Διευθύνσεις Προσωπικού των Α.Ε.Ι., δημιουργώντας με τον τρόπο αυτό σύγχυση για το ποιος υποχρεούται να προβεί στη συμπλήρωση των απαιτούμενων στοιχείων των υπαλλήλων που υπηρετούν στις ειδικότητες που τελούν υπό κατάργηση. 
   Συνέπεια του γεγονότος αυτού, δηλαδή της αποστολής πρόσκλησης για την απογραφή των υπαλλήλων (διαδικασία που έπεται της δεκαπενθήμερης προθεσμίας), την ίδια ημέρα της έκδοσης νέας κοινής υπουργικής απόφασης  ήταν η δημιουργία αδικαιολόγητης απόκλισης από τη ρύθμιση της σχετικής απόφασης του Υπουργού Διοικητικής Μεταρρύθμισης και Ηλεκτρονικής Διακυβέρνησης, με  άμεση και δυσμενή συνέπεια την εισαγωγή  εξαιρέσεων και διακρίσεων σε βάρος μου, κατά σαφή παραβίαση της αρχής της ισότητας.
    Παράλληλα η διαδικασία που ακολουθήθηκε και η οποία με τον τρόπο αυτό με οδηγεί σε καθεστώς διαθεσιμότητας πάσχει για τους εξής ουσιαστικούς και νομικούς λόγους : 

[β] Νομικό μέρος :
[1] Οι ως άνω Υπουργικές αποφάσεις, εκδόθηκαν κατά παράβαση ουσιώδους τύπου της διαδικασίας, άλλως κατά παράβαση της ουσιαστικής διάταξης του άρθρου 90 παρ. 1 του ν. 4172/2013, καθότι η ρύθμισή τους δεν τεκμηριώνεται με τις απαιτούμενες από τον νόμο «εκθέσεις αξιολόγησης δομών και σχέδια στελέχωσης» (υπό 4).
[2] Εκδόθηκαν κατά παράβαση του άρθρου 90 παρ. 1 ν. 4172/2013, άλλως του άρθρου 43 παρ. 2 Συντ., καθόσον δεν προσδιορίζουν με τα ατομικά χαρακτηριστικά τους τις καταργούμενες θέσεις, ιδίως μάλιστα τις προσωποπαγείς εξ αυτών, παρανόμως υπεξουσιοδοτούν δε  το Συμβούλιο σας (Τριμελές Ειδικό Υπηρεσιακό Συμβούλιο), να τις προσδιορίσει σε μεταγενέστερο χρονικό σημείο. Όπως δε προκύπτει από το ως άνω αναλυτικά αναφερόμενο δελτίο τύπου της 18ης Νοεμβρίου 2013 του Α.Σ.Ε.Π. η επεξεργασία που πραγματοποιήθηκε μέχρι σήμερα στηρίχθηκε στους  ψηφιακούς πίνακες συνδρομής κριτηρίων που απέστειλε η Διεύθυνση Διοικητικού του Υπουργείου Παιδείας και Θρησκευμάτων στο Α.Σ.Ε.Π. .
    Στην περίπτωση κατάργησης, όταν καταργούνται μόνον ορισμένες από περισσότερες θέσεις του ιδίου κλάδου ή ειδικότητας, για να επέλθει η κατάργηση συγκεκριμένης θέσης, πρέπει η (κανονιστική) καταργητική πράξη να εξατομικεύει την καταργούμενη θέση με τα χαρακτηριστικά της στοιχεία, έτσι ώστε να διαφοροποιείται η εν λόγω θέση από εκείνες που δεν καταργούνται. Αυτό ισχύει δε προπάντων για τις προσωποπαγείς θέσεις. Τα στοιχεία αυτά είναι, κατ’ ελάχιστον, το είδος της θέσης (οργανική ή προσωποπαγής), το είδος της υπαλληλικής σχέσης (δημοσιοϋπαλληλική ή ιδιωτικού δικαίου), η κατηγορία (ΥΕ, ΔΕ, ΤΕ, ΠΕ) και ο κλάδος (π.χ. Διοικητικού, Τεχνικού, Βιβλιοθηκονόμων κλπ.). 
    Αντί όμως να εξειδικευθούν οι καταργούμενες θέσεις, στις ως άνω αποφάσεις ορίζεται ότι «η φύση (οργανική ή προσωποπαγής) καθώς και η σχέση εργασίας (δημοσίου ή ιδιωτικού δικαίου αορίστου χρόνου) των καταργούμενων ως άνω θέσεων θα προκύψει ύστερα από την αποτίμηση των προσόντων όλων των υπαλλήλων (μόνιμων και ΙΔΑΧ) που υπηρετούν στους ανωτέρω κλάδους/ειδικότητες, σύμφωνα με τα προβλεπόμενα στο άρθρο 90 [ενν. παρ. 2] του ν. 4172/2013 και στην κατ’ εξουσιοδότηση [ενν. της παρ. 2] εκδοθείσα υπ’ αριθμ. ΔΙΠΙΔΔ/Β.2/2/ οικ.21634/2.8.2013 (ΦΕΚ 1914 Β΄) υπουργική απόφαση». 
    Με το ως άνω περιεχόμενο, ωστόσο, δεν προσδιορίζονται συγκεκριμένες καταργούμενες θέσεις, όπως απαιτεί η εξουσιοδοτική διάταξη της παρ. 1 του άρθρου 90, αλλά απλώς ορίζεται ένα ευρύτερο πλαίσιο εν δυνάμει καταργούμενων θέσεων, μεταξύ των οποίων θα επιλεγούν οι πράγματι καταργηθησόμενες θέσεις, σε ένα απώτερο στάδιο και βάσει μιας διαδικασίας που δεν προβλέπεται στην εξουσιοδοτική διάταξη. Με την τελευταία παρέχεται κανονιστική αρμοδιότητα για κατάργηση θέσεων, πράγμα που σημαίνει ότι τα αρμόδια όργανα είναι υποχρεωμένα να προσδιορίσουν τις θέσεις που εξαφανίζονται και όχι να παραπέμψουν την κατάργηση της θέσης στο αποτέλεσμα άλλης μετέπειτα διαδικασίας, η οποία αφορά στον προσδιορισμό του απολυόμενου υπαλλήλου και όχι της καταργούμενης θέσης. Για τους λόγους αυτούς, οι ως άνω υπουργικές αποφάσεις , εφόσον δεν προσδιορίζουν ακριβώς τις «καταργούμενες» θέσεις, παραβιάζουν την ίδια την εξουσιοδοτική διάταξη δυνάμει της οποίας εκδόθηκαν, αλλά και την απαγόρευση υπεξουσιοδότησης που απορρέει από το άρθρο 43 παρ. 2 του Συντάγματος. 
[3] Η απόφαση του Κυβερνητικού Συμβουλίου Μεταρρύθμισης, σε εκτέλεση της οποίας εκδόθηκε η ως άνω κοινή Υπουργική απόφαση η οποία προβλέπει τη διαδικασία της μοριοδότησης, αποτελεί ανυπόστατη κανονιστική πράξη, εφόσον δεν δημοσιεύθηκε προσηκόντως, και ως εκ τούτου είναι παράνομη, εφόσον εκδόθηκε σε εκτέλεση της ανυπόστατης πράξης.  
[4] Το άρθρο 90 παρ. 4172/2013, βάσει του οποίου εκδόθηκε η προσβαλλόμενη πράξη, παραβιάζει το άρθρο 103 του Συντάγματος, καθώς δεν καθορίζει γενικά και αντικειμενικά κριτήρια για την κατάργηση των θέσεων μονίμων δημοσίων υπαλλήλων.
[5] Σύμφωνα με τη με ημερομηνία 19 Οκτωβρίου 2013 επιστολή της Ένωσης Πληροφορικών Ελλάδος, προς τον Υπουργό Παιδείας και Θρησκευμάτων με κοινοποίηση στον Υπουργό Διοικητικής Μεταρρύθμισης και Ηλεκτρονικής Διακυβέρνησης, στον Γενικό Γραμματέα του ΥΠΑΙΘ και την Αρχή Προστασίας Δεδομένων Προσωπικού Χαρακτήρα  «η συγκεκριμένη διαδικτυακή εφαρμογή παρουσιάζει σοβαρότατα προβλήματα και κινδύνους ασφάλειας, καθώς παρουσιάζει τεχνικά, διοικητικά και νομικά κενά» τα οποία εξειδικεύονται ως εξής : 
[i] Δεν διασφαλίζεται η ταυτοποίηση των χρηστών, τα υποβαλλόμενα στοιχεία και το εν γένει περιεχόμενο της βάσης δεδομένων.
[ii] Δεν υπάρχει πιστοποιητικό ασφάλειας του φορέα εξυπηρέτησης της διαδικτυακής υπηρεσίας.
[iii] Δεν υπάρχει κρυπτογράφηση δεδομένων.
[iv] Δεν υπάρχει δήλωση περί προστασίας των προσωπικών δεδομένων.
[v] Τα δεδομένα της συγκεκριμένης υπηρεσίας είναι άνευ οποιασδήποτε νομικής υπόστασης.
[vi] Τα δεδομένα της συγκεκριμένης υπηρεσίας είναι άκυρα και παράνομα.
[6] Στις 20 Οκτωβρίου 2013 (ημέρα Κυριακή) τρείς (3) ημέρες μετά την έναρξη της προθεσμίας που έθεσε η ως άνω πρόσκληση και δύο (2) ημέρες πριν από τη λήξη της, στη σελίδα 3 του εγχειρίδιου χρήσης του ειδικού πληροφοριακού συστήματος εμφανίσθηκε η εξής καταχώριση : «Σε περίπτωση κατά την οποία δεν είστε βέβαιοι για τη βαθμολογία υπηρεσιακής σας αξιολόγησης ή και τις πειθαρχικές σας ποινές ή και τον αριθμό ετών της διοικητικής σας εμπειρίας, στην Υπεύθυνη Δήλωση που θα προσκομίσετε, παρακαλείστε να γράψετε πως για τα πεδία αυτά, διατηρείτε επιφυλάξεις.» 
[7] Στις 13 Νοεμβρίου 2013 (όπως προκύπτει από τα επίσημα πρακτικά της ΚΗ’ Συνεδρίασης της Ολομέλειας της Βουλής των Ελλήνων) ψηφίστηκε το  σχέδιο  νόμου του Υπουργείου Διοικητικής Μεταρρύθμισης και Ηλεκτρονικής Διακυβέρνησης με τίτλο «Ρυθμίσεις Υπουργείου Διοικητικής Μεταρρύθμισης και Ηλεκτρονικής Διακυβέρνησης», στις διατάξεις του οποίου περιλαμβάνεται 
και η ρύθμιση του άρθρου 10 , σύμφωνα με την οποία «οι προθεσμίες της παραγράφου 4 του άρθρου 35 του νόμου 4024/2011, παρατείνονται μέχρι την ολοκλήρωση της αξιολόγησης των οργανικών μονάδων και του προσωπικού των φορέων του δημοσίου και ευρύτερου δημοσίου τομέα και της αναδιάρθρωσης των δημόσιων υπηρεσιών».   Σύμφωνα δε με το τελευταίο εδάφιο της ως άνω παραγράφου που τροποποιείται, προβλέπονται τα εξής : «Βάσει του αποτελέσματος της αξιολόγησης και το αργότερο μέχρι 31.12.2014, ολοκληρώνεται η αναδιάρθρωση των δημοσίων υπηρεσιών, συντάσσονται νέα οργανογράμματα, καταργούνται υπηρεσιακές μονάδες περιορισμένου αντικειμένου ή αρμοδιοτήτων, μετακινείται ή μετατίθεται το προσωπικό αυτών και καταργούνται οργανικές θέσεις που πλεονάζουν.» . Επίσης με τη ρύθμιση του άρθρου 12 του ίδιου σχεδίου νόμου διευρύνονται οι εξαιρέσεις των υπαλλήλων που τίθενται σε διαθεσιμότητα.
    Έτσι, ενώ κλήθηκα να υποβάλω τα προσωπικά μου στοιχεία και τα τυπικά μου προσόντα, για την ανοιχθείσα διαδικασία της αξιολόγησης, παρατείνεται η προθεσμία της αξιολόγησης αυτής,  τροποποιείται το νομικό καθεστώς της, ενώ παράλληλα μεταβλήθηκε η κατηγορία των εξαιρέσεων των υπαλλήλων που τίθενται σε διαθεσιμότητα.
[8] Όπως επισημαίνεται με το από 21-10-2013 έγγραφο του Πανεπιστημίου Κρήτης/ Δνση Διοικητικού/ Τμήμα Β’ Προσωπικού, προς το ΥΠΑΙΘ/ Δνση Προσωπικού ΑΠΕ/ Ταμήμα Γ’ Διοικητικού Προσωπικού, σε πολλές περιπτώσεις, υπάλληλοι του Πανεπιστημίου Κρήτης των οποίων ο κλάδος ή και η ειδικότητα περιλαμβάνονται στην ανωτέρω ΚΥΑ δεν έχουν την δυνατότητα απογραφής στην ηλεκτρονική πλατφόρμα http://odysseas.it.minedu.gov.gr που αναφέρεται στην ανωτέρω πρόσκληση του ΥΠΑΙΘ (δηλαδή, δεν αναγνωρίζονται από το ηλεκτρονικό σύστημα), με συνέπεια η επεξεργασία των δεδομένων και ή έκδοση του προσβαλλόμενου πίνακα να μην ανταποκρίνεται στην πραγματικότητα και να καθίσταται με τον τρόπο αυτό εντελώς παράνομη.
    Το γεγονός αυτό όπως γίνεται εύκολα αντιληπτό συνιστά σοβαρότατη πλημμέλεια της όλης διαδικασίας απογραφής, πέραν των όσων ήδη  αναφέρθηκαν πιο πάνω, η οποία μπορεί να έχει δυσμενείς συνέπειες και να επιφέρει ανεπανόρθωτες βλάβες σε βάρος μου και σε βάρος άλλων υπαλλήλων του Πανεπιστημίου Κρήτης . 

   [γ] Πλημμέλειες του πίνακα που αφορούν το πρόσωπό μου και τη σειρά κατάταξης την οποία έλαβα : 
    Η σειρά κατάταξης μου, όπως έχω ήδη αναφέρει είναι στην …………… θέση του πίνακα .
    Η σειρά όμως αυτή, η οποία υπήρξε αποτέλεσμα της ως άνω αναλυτικά αναφερόμενης πλημμελούς διαδικασίας, υπήρξε αποτέλεσμα της μη ορθής και αντικειμενικής αξιολόγησης των ουσιαστικών και τυπικών μου προσόντων αλλά και των ίδιων προσόντων άλλων υπαλλήλων του Πανεπιστημίου Κρήτης που περιλαμβάνονται στον προσβαλλόμενο πίνακα. Ειδικότερα : 
………………………………………………………………………………………………………………………..
    Επειδή η ανάρτηση του προσβαλλόμενου προσωρινού πίνακα και η κατάταξη μου στη ……………… θέση του πίνακα έγινε με βάση τα δηλωθέντα στοιχεία από τους ίδιους τους υπαλλήλους χωρίς καμία επιβεβαίωση περί της ειλικρίνειας των δηλωθέντων από τις αρμόδιες Υπηρεσίες του Πανεπιστημίου Κρήτης, κατά σαφή παραβίαση των αρχών της τυπικότητας της διαδικασίας και της ισότητας των συμμετεχόντων σε αυτήν. 
    Επειδή, από την ως άνω αναλυτική παράθεση της διαδικασίας στην οποία συμμετείχα (με την πρόσκληση της 16-10-2013) προκειμένου να αξιολογηθώ και στη συνέχεια να τεθώ σε διαθεσιμότητα, προκύπτει ότι αυτή πάσχει, είναι μη νόμιμη ενώ σε κανένα στάδιό της δεν διασφαλίζονται συνθήκες ισότητας και αξιοκρατίας.
    Επειδή ο προσβαλλόμενος πίνακας στηρίχθηκε σε λανθασμένα στοιχεία και κατά τούτο πάσχει και είναι αυθαίρετος και αναιτιολόγητος, δεδομένου ότι δεν λήφθηκαν  υπόψη τα αναφερόμενα στη δήλωση μου  τυπικά και ουσιαστικά προσόντα μου ενώ το σύνολο των υποβληθέντων δικαιολογητικών δεν έχει ελεγχθεί και επιβεβαιωθεί σε κανένα στάδιο της διαδικασίας και από καμία αρμόδια για το σκοπό αυτό Υπηρεσία. 
    Κατά συνέπεια είναι εντελώς αυθαίρετη και αναιτιολόγητη η  κατάταξή μου στον προσβαλλόμενο πίνακα στη ……………………………  θέση .
    Επειδή τα διαλαμβανόμενα στον προσβαλλόμενο με την παρούσα μου πίνακα κατάταξης, δεν ανταποκρίνονται στην πραγματικότητα και κατά συνέπεια ο πίνακας αυτός δεν στηρίζεται σε νόμιμα αιτιολογημένη κρίση και καθίσταται ακυρωτέος.
Για τους λόγους αυτούς και με τη ρητή επιφύλαξη παντός νομίμου δικαιώματός μου αιτούμαι
    Να γίνει δεκτή η αίτηση μου.
    Να ακυρωθεί ο προσβαλλόμενος προσωρινός πίνακας κατάταξης των υπό διαθεσιμότητα υπαλλήλων του Πανεπιστημίου Κρήτης της κατηγορίας …………………………………  κατά το μέρος που με αφορά, και που ενέταξε στη  θέση ………………. του πίνακα αυτού.
   Να ελεγχθούν τα συνοδεύοντα τη δήλωση απογραφής υποβληθέντα  δικαιολογητικά του συνόλου των συμμετεχόντων στη διαδικασία της απογραφής, και η ακρίβεια και εγκυρότητα των οποίων να επιβεβαιωθεί από την αρμόδια  Διεύθυνση Διοικητικού Προσωπικού του Πανεπιστημίου Κρήτης, με σκοπό την ορθή και κατά αντικειμενικό τρόπο κατάταξή μου.
     Με την παρούσα μου υποβάλλω τα εξής συνημμένα έγγραφα : 
[1]  ……………….
[2] ………………..

Ρέθυμνο/Ηράκλειο, 20 Νοεμβρίου 2013
Ο αιτών/αιτούσα